
KLASA: 406-09/21-01/56
URBROJ: 2158/01-09-05/03-21-7
Osijek, 13. rujna 2021.

Obavijest o izmjeni poziva na dostavu ponude


Grad Osijek, kao Naručitelj, zaprimio je upit gospodarskog subjekta u postupku nabave za Usluge promidžbe i vidljivosti u sklopu projekta „lzgradnja Zgrade l. Gospodarskog centra u Osijeku“, objavljenog 10.09.2021. na web stranici grada Osijeka.

Upit glasi:
projekti (su)financirani iz EU fondova ili međunarodnih financijskih institucija vrlo često su višegodišnji, a aktivnosti promidžbe i vidljivosti u tim projektima samo su jedna od očekivanih projektnih aktivnosti. Uspješno izvršenje pojedine usluge promidžbe i vidljivosti je jedan korak u cjelovitom EU projektu i kao takvu ju treba promatrati nezavisno od završetka cjelokupnog projekta. 
S tim u vezi, predlažemo da se iz opisa u tablici za Specifično iskustvo stručnjaka izbaci riječ „završenim“ i tako promijeni u: 
„Broj uspješno izvršenih usluga koje su obuhvaćale promidžbu i vidljivost na projektima, a koji su (su)financirani iz EU fondova ili međunarodnih financijskih institucija, na kojima je stručnjak sudjelovao na poziciji stručnjaka zaduženog za promidžbu i vidljivost.“

Odgovor:
Naručitelj djelomično prihvaća prijedlog te mijenja navedenu odredbu na slijedeći način.
„Broj uspješno izvršenih usluga koje su obuhvaćale promidžbu i vidljivost na završenim projektima i onima koji su u tijeku, a koji su (su)financirani iz EU fondova ili međunarodnih financijskih institucija, na kojima je stručnjak sudjelovao na poziciji stručnjaka zaduženog za promidžbu i vidljivost“.

Ovaj odgovor je sastavni je dio poziva za nadmetanje.

